als_Latn dik_Latn sag_Latn
Temat Kryesore
- Nga muaji prill, recetat për rimbursim do të jenë dymujore
- Pacientët kronikë nuk do të drejtohen çdo muaj tek mjeku i familjes
Duke filluar nga prilli i këtij viti, recetat e barnave me rimbursim do të jepen për periudha dymujore, ndryshe nga sot, që marren çdo muaj. Pas 1 prillit do të hyjë në fuqi lista e re e barnave të rimbursuara për vitin 2015, për pacientët me sëmundje kronike të stabilizuar. Recetat dymujore të rimbursueshme do të lehtësojnë pacientët, të cilët pas këtij vendimi, nuk do të kenë nevojë të drejtohen çdo muaj tek mjeku i familjes.
Kjo është e reja më e fundit e propozuar nga Fondi i Sigurimeve të Detyrueshme të Kujdesit Shëndetësor, në ndihmë të pacientëve të sëmurë kronikë. Drejtori i Fondit të Sigurimeve të Detyrueshme të Kujdesit Shëndetësor, Astrit Beci, deklaroi se recetat e rimbursueshme dymujore, do të sjellin më tepër lehtësim si për pacientët, ashtu edhe për mjekët, pasi pacientët nuk do të drejtohen çdo muaj tek mjeku i familjes.
Kjo praktikë pritet të zbusë edhe burokracitë në marrjen e shërbimit shëndetësor, si dhe të shkurtojë ndjeshëm, kohën administrative të mjekut, i cili do të ketë më tepër mundësi për kontrollin mjekësor bazë, që ka filluar të ofrohet në qendrat shëndetësore, me financim nga FSDKSH.
Shumica e kategorive që përfitojnë më tepër receta me barna të rimbursueshme, janë pensionistët, invalidët e plotë dhe veteranët. Peshën kryesore të barnave për rimbursim e zë kategoria e pensionistëve me 62.2%, ku medikamentet kryesore që rimbursohen janë ato për diabetin dhe tensionin në 40% të rasteve.
Listës së barnave të rimbursueshme këtë vit i janë shtuar edhe medikamentet për trajtimin e sëmundjeve tumorale apo edhe atyre të zemrës. Kjo për shkak të rritjes së numrit të personave të prekur nga këto sëmundje.
Gazeta 'Shekulli' iu kërkon gjithë lexuesve të saj, që mundësisht të mos përdorin sharje, fyerje denigruese ndaj dinjitetit njerëzor nëpër komente. Në vend të tyre, faktet dhe argumentet tuaja logjike mund të jenë shumë më të fuqishme pa to. Me respekt dhe falemnderit për pjesëmarrjen tuaj, mjaft të vlefshme në punën tonë!
Ftojmë lexuesit, që nëse kanë opinione mbi shkrimet e botuara te 'Shekulli' apo mbi tema të tjera të lira, mund të na kontaktojnë në adresën: komente@shekulli.com.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn